laion/Wikipedia-Exotic huggingface dataset:
Mayday

Mayday (נהגה: "מֶיידֶיי") הוא אות מצוקה בינלאומי הנשלח באמצעות רדיו ומשמש להתרעה על סכנת חיים לנמצאים על כלי שיט או כלי טיס. השומע קריאת חירום זו נדרש להגיע מיד לקורא הנמצא במצוקה ולסייע להצלת חיי הנמצאים על כלי השיט או כלי הטיס. קריאה זו זהה לשימוש בקריאה SOS בקוד מורס. ישנה סברה כי מקור המונח במשפט הצרפתי: venez m'aider - "בואו לעזרתי". בעת מצוקה נעשה שימוש בקריאה שלוש פעמים: Mayday Mayday Mayday וזאת על מנת למנוע מצב בו מילים דומות נשמעות כמו הקריאה לעזרה. בקריאה יעשה שימוש כאשר יש סכנת חיים לנמצאים על כלי השייט או כלי הטיס כגון במקרה של סכנת טביעה, שרפה וכדומה. המונח הוצע על ידי פרדריק סטנלי מוקפורד בשנת 1923. מוקפורד היה בקר אווירי בנמל התעופה קרוידון שבלונדון והתבקש למצוא קריאת מצוקה אשר תשמש את הטייסים ואשר תובן לכולם. מרבית הטיסות שעברו דרך שדה תעופה זה באותה עת הגיעו משדה התעופה לה בורז'ה שבפריז ולכן בחר מוקפורד את הביטוי בצרפתית. השימוש הראשון בביטוי אירע בשנת 1927 וניתן לו תוקף רשמי בשנת 1948. SOS פאן-פאן mayday, באתר Online Etymology Dictionary מקורן של מילים מקור המונח מיידיי באתר Blue Shield Australia מונחים ימיים
משטרת הביטחון של אסטוניה

מחלקת משטרת הביטחון האסטונית (באסטונית: KaPo, Kaitsepolitseiamet) הוא גוף אכיפת חוק במשרד הפנים האסטוני המופקד על הגנת הסדר החוקתי, מלחמה בטרור ובשחיתות, אבטחת סודות מדינה וסיכול ריגול זר וסוכנות ביטחון הפנים העיקרית במדינה. המשטרה הוקמה ב-1 במרץ 1991 כיורשת לאגף האסטוני של הקג"ב הסובייטי. גוף זה אינו מהווה סוכנות ביון וריגול ואנשיה פועלים בתוככי אסטוניה, בעוד סוכנות הביון האסטונית האחראית לאיסוף מודיעין עבור הממשלה האסטונית היא שירות ביון החוץ. הפיקוח הפרלמנטרי על זרועות הביטחון נעשה באמצעות הוועדה לפיקוח על רשויות הביטחון. בכפיפות לראש הממשלה פועלת ועדת הביטחון של ממשלת אסטוניה ובצמוד לה, משרד מנהל תיאום הביטחון של לשכת המדינה, תחת ועדת הביטחון הממשלתית פועלים הארגונים הבאים: ועדת הנכסים האסטרטגיים של משרד החוץ האסטוני מועצת המכס והמס של משרד האוצר האסטוני משטרת הביטחון ומועצת המשטרה ומשמר הגבול של משרד הפנים האסטוני מטה הכוחות המזוינים - J-2, מועצת המידע והרשות לביטחון לאומי של משרד ההגנה האסטוני משרד התובע הכללי האסטוני של משרד המשפטים האסטוני משטרת הביטחון האסטונית הוקמה לראשונה בקיץ 1919 במסגרת הרפובליקה האסטונית שהוקמה על בסיס המחוז האסטוני של האימפריה הרוסית. ב-1920 המשטרה הועברה מאחריות משרד המשפטים לידי משרד הפנים של אסטוניה. ב-12 באפריל 1920 המשטרה קיבלה את מעמדה הסופי כארגון ללוחמה בפשיעה והגנת הדמוקרטיה ברפובליקה. בין השנים 1920–1924 המשטרה נאבקה קשות נגד המודיעין הסובייטי. המשטרה הכילה אז 220 שוטרים. ב-1925 משטרת הביטחון הפכה למשטרה הפוליטית (Poliitiline Politsei ,PolPol). עם כיבוש אסטוניה בידי גרמניה הנאצית משטרת הביטחון פורקה. ב-1944 הייתה אסטוניה לרפובליקה סובייטית ובמקום משטרת הביטחון פעל ברפובליקה הקג"ב הסובייטי. משטרת הביטחון חידשה את פעולתה ב-1991, המשטרה החלה לפעול ב-18 ביוני 1993. החל מה-1 במרץ 2001 התקבל חוק בפרלמנט האסטוני שהגדיר את מעמדה של המשטרה כארגון ממלכתי לביטחון המדינה. תפקידי הארגון הוגדרו כלוחמה בפשיעה, חקירות ומלחמה בטרור. הארגון ניהל חקירה נגד הרמן סים שריגל לטובת רוסיה. בשנת 2012 אלכסיי דרסן עובד הארגון הואשם בבגידה ונשפט ל-16 שנות מאסר. עובדי הארגון עצמו הם עובדי מנהלה בלבד. כל סוכני הארגון ואנשיו עובדים תחת כיסוי של חברות מסחריות אסטוניות. הארגון פועל באינטנסיביות רבה כנגד מרגלים רוסים ואוסף מידע אודות התעשייה והטכנולוגיה המודרנית ברוסיה. לא ידוע מהי החלוקה המבנית של הארגון ואלו מחלקות פועלות (למעט זה של השירות הקרימינולוגי), ידועה רק החלוקה האזורית של משטרת הביטחון האסטונית. הלמוט וייאם (1920–1925), המינהל הראשי של משטרת הביטחון משנת 1925 ועד 1991 כל ענייני הביטחון בשטחי אסטוניה נוהלו על ידי המשטרה החשאית הסובייטית יורי פיכְל (1991–2003), שירות משטרת הביטחון אלדיס אלוּס (2003–2008) ראייבו אַאֵג (2008–2013) ארנולד סיניסאלו (מאז 2013) אתר האינטרנט הרשמי של משטרת הביטחון של אסטוניה
תצוגת אופנה

תצוגת אופנה היא אירוע בו מעצב אופנה מציג את יצירותיו לציבור הרחב. תצוגות אופנה נערכות בראשית כל עונה מעונות השנה, ובמסגרתה מוצגים הבגדים שעוצבו עבור העונה הבאה. התצוגה נועדת לפרסם קולקציה או ליין אופנה. אירועים של מספר תצוגות אופנה המועלים על ידי בתי אופנה אחדים באתר אחד במשך שבוע ימים נקראים שבוע אופנה. הידוע באירועי אופנה אלה הוא שבוע האופנה של ניו יורק. תצוגת אופנה מוצגת לרוב על מסלול הליכה כאשר הצופים בתצוגה יושבים בתצורת האות "ח" סביב המסלול בו עוברים הדוגמנים והדוגמניות ומציגים את פרטי הלבוש. תיתכן תצוגת אופנה בה הדוגמנים והדוגמניות ניצבים במקום אחד והצופים עוברים בין תצוגה אחת לאחרת. תצוגות האופנה החלו בעת החדשה (ככל הנראה לא היו תצוגות אופנה לפני ראשית המאה ה-19). בראשית המאה ה-19 נערכו בסלוני האופנה הגבוהה של פריז "תהלוכות אופנה". יבואן בגדים אמריקאי יבא את הרעיון לארצות הברית בראשית המאה ה-20 ותצוגת האופנה הראשונה ביבשת אמריקה נערכה בשנת 1903 בעיר ניו יורק בחנות הבגדים של האחים ארליך. במהלך השנים הבאות החלו חנויות אופנה בניו יורק ובפילדלפיה להעלות תצוגות אופנה משלהן, והדבר הפך נפוץ עד שנת 1910. בתצוגות אלה הוצגה אופנה המיובאת מפריז והעתקים מקומיים של הביגוד המיובא, והן נועדו בעיקר עבור קהל של נשים (לא הוצגו בהם בגדי גברים). בראשית שנות ה-20 של המאה ה-20 בארצות הברית החלו להציג בתצוגות אופנה אופנה מקומית. בתקופה זו החלו להעלות תצוגות אופנה המבוססות על תמה אחת כגון תמה תרבותית (לדוגמה תצוגת אופנה בסגנון רוסי). עד ראשית שנות ה-70 הוצגו תצוגות האופנה בחנויות בגדים ובסלוני אופנה. רק החל מאמצע שנות ה-70 החלו מעצבי אופנה לשכור שטחים שונים עבור התצוגות (פארקים ציבוריים, מוזיאונים, מבני תעשייה). תצוגות אופנה מהוות רקע לסרטי קולנוע וטלוויזיה רבים, ולספרים רבים. בישראל נערכים אירועי אופנה רבים בשבוע האופנה בתל אביב, חברת הביגוד קסטרו עורכת מדי שנה תצוגת אופנה במוזיאון תל אביב ודוגמנית העבר סמדר גנזי ידועה כמארגנת ובמאית תצוגות אופנה[1]. עיצוב אופנה שבוע אופנה תצוגת אופנה, יומני כרמל אוקטובר 1949 (התחלה 4:04) תצוגת בגדי ים, סרטי גבע, ארכיון שפילברג,1957 (התחלה 9:57) תצוגות אופנה, דף שער בספרייה הלאומית אמנדה פורטיני, ראשיתן של תצוגות האופנה,מגזין סלייט, 8 בפברואר 2006
רוב פרנד

רוב פרנד (באנגלית: Rob Friend; נולד ב-23 בינואר 1981) הוא כדורגלן עבר קנדי ששיחק בעמדת החלוץ. כיום משמש כנשיא קבוצת הכדורגל ונקובר מליגת העל הקנדית. עם סיום לימודיו האקדמיים נבחר פרנד במקום ה-35 בדראפט ליגת הכדורגל האמריקאית על ידי שיקגו פייר. עם זאת בחר פרנד להתחיל את הקריירה המקצוענית שלו בנורווגיה, ויחד עם בן ארצו פטריס בנייה חתם בקבוצת מוס פ.ק., אז בליגת העל הנורווגית. לאחר עונה אחת במדי מוסק עבר פרנד לקבוצת מולדה, גם היא מליגת העל הנורווגית. עם תום חוזהו במולדה ולאחר שזכה עימה בגביע הנורווגי חתם פרנד על חוזה ארבע-שנתי בקבוצת ס.צ. הירנביין מליגת העל ההולנדית. במהלך הסיבוב השני של עונת 2006/7 הושאל פרנד לקבוצת הראקלס אלמלו ההולנדית ועזר לה להבטיח את מקומה בליגה. בסיום אותה עונה, ולמרות תרומתו המכרעת להישארות, שחררה אותו הירנביין ופרנד עבר לבורוסיה מנשנגלדבך, אז בליגה השנייה בגרמניה. במנשנגלאדבך הבקיע פרנד 18 שערים ב-33 משחקים והיה למלך השערים של הקבוצה ולסגן מלך השערים של הליגה באותה עונה. בורוסיה מנשנגלדבך סיימה במקום הראשון ועלתה לבונדסליגה. לאחר שלוש עונות בבורוסיה מנשנגלדבך חתם פרנד על חוזה תלת שנתי ביורדת הטריה לבונדסליגה השנייה הרטה ברלין. לאחר עונה אחת עבר לקבוצת איינטרכט פרנקפורט ושיחק בקבוצה 3 שנים. בעונת 2013/2014 הושאל לקבוצת מינכן 1860. בתחילת שנת 2014 עבר לשחק בקבוצת לוס אנג'לס גלאקסי ממנה פרש ממשחק בסוף השנה. פרנד שיחק בנבחרות קנדה הצעירות ונמנה עם סגל הנבחרת הבוגרת. הופעתו הראשונה במדי נבחרת קנדה נערכה ב-18 בינואר 2003 במשחק ידידות מול נבחרת ארצות הברית. הוא שיחק במדי הנבחרת ב-32 משחקים רשמיים והבקיע שני שערים. מדיה וקבצים בנושא רוב פרנד בוויקישיתוף רוב פרנד, באתר Transfermarkt רוב פרנד, באתר Fussballdaten.de (בגרמנית) רוב פרנד, באתר Soccerway רוב פרנד, באתר WorldFootball.net רוב פרנד, באתר National Football Teams רוב פרנד, באתר FootballDatabase.eu פרופיל המאמן, באתר Transfermarkt הבונדסליגה השנייה - גרמניה (bundesliga.de) הרטה ברלין - אתר הבית(הקישור אינו פעיל) (herthabsc.de) רוב פרנד חתם בהרטה ברלין (אנגלית)
כרוניקון פסחלה

כרוניקון פסחלה (יוונית: Πασχάλιο χρονικό, "הכרוניקה של חג הפסחא") הוא השם המקובל לרישום אירועים שמקורו בעולם הביזנטי של המאה השביעית לספירה. זהו חיבור הכתוב יוונית שמחברו כינה אותו "קיצור תולדות הזמנים מאדם הראשון ועד לשנה העשרים למלכותו של הרקליוס הנאור". כרוניקון פסחלה הוא רשימה גדולה של אירועים הניתנים באופן כרונולוגי. בבסיסה מצוי רישום הזמנים הרומי (הביזנטי) שמתחיל בבריאת העולם. לפי הכרונולוגיה הביזנטית נברא העולם ביום ה-21 במרץ בשנת 5509 לפני הספירה, ונמשך עד כיבושה של האימפריה הרומית המזרחית (האימפריה הביזנטית) בידי העות'מאנים. רישום האירועים מבוסס על המחזור הפסחאלי (מועד חג הפסחא אינו קבוע ביום מסוים בלוח השנה הנוצרי אלא הוא משתנה ומחושב על פי נוסחת חישוב מסוימת). זוהי אסופה של אנקדוטות היסטוריות העוסקת בדמויות היסטוריות ובאירועים יוצאי דופן. כתב היד העיקרי של הכרוניקון פסחלה הוא קודקס ותיקנוס גרקוס 1941. כתב יד זה פגום הן בראשו והן באחריתו ולכן זהות המחבר אינה ידועה. כל שידוע עליו שחי בזמנו של הקיסר הרקליוס (641-610 לספירה). יש חוקרים בדעה כי האיש היה איש דת שהיה בקשר עם הפטריארך סרגיוס הראשון. אחרים בדעה שמדובר בפקיד ממשלתי אזרחי (וזאת משום שעשה שימוש גם בשפה הלטינית, דבר שהוא בלתי רגיל עבור איש דת נוצרי בעת ההיא). המקורות העיקריים של החיבור הם כתבים של סקסטוס יוליוס אפריקנוס, אוסביוס (תולדות הכנסייה), יוחנן מלאלס, אפיפניוס מסלמיס (על המידות והמשקלות), ועוד. לדור האחרון הנכלל בחיבור (מאז מות הקיסר מאוריקיוס) המחבר עצמו הוא עד לאירועים שהוא מתאר, ולכן עבור פרק זמן זה (628-601 לספירה) הכרוניקון פסחלה הוא מקור היסטורי חשוב ביותר. בכרוניקון מופיע אזכור קצר למרד בר כוכבא ומכירת שבויים יהודים לעבדות, ותיאור בנייתה של העיר איליה קפיטולינה על ידי הקיסר אדריאנוס: האינדיקציה הא', בשנה השלישית לאולימפיאדה 224, בקונסולט של הדריאנוס - בפעם השנייה – ורוסטיקוס. בזמן הקונסולים האלה התקוממו היהודים והדריינוס הלך לירושלים ושבה את היהודים והובילם ליריד של [עץ] הָאֵלָה (Terebinthus), ומכרם כל אחד ואחד במחיר מנת כלכלה של סוס; ואת הנותרים הוביל לעזה, והקים שם יריד למכרם. ועד היום הזה נקרא היריד שם בשם יריד הדריינוס. הוא הרס את היכל היהודים בירושלים, ובנה (בה) שני בתי מרחץ ציבוריים, ותיאטרון, וטריקמרון, וטטרנימפיאון, ודודיקפילון, שנקרא קודם דרגות, ואת הריבוע; וחילק את העיר לשבע שכונות והעמיד לכל אחת ראש, ונתן לכל ראש שכונה. ועל העיר עצמה קרא את שמו הוא: וקראה איליה, משום שהוא עצמו נקרא איליוס הדריינוס — תרגום: שמואל ייבין . תיאור מבניה של איליה קפיטולינה הוא התיאור היחיד שלהם בכל הספרות הנוצרית והפגנית. ייתכן שתיאור היריד והעיר הוכנסו לחיבור ממקור לא-נוצרי מהמאה ה-3 או ה-4. H. Dindorf (ed.), Chronicon Paschale, (Corpus Scriptorum Historiae Byzantinae), Bonn, 1832. קיים תרגום חלקי לאנגלית המביא רק את פרק הזמן הכולל את התקופה הרומית המאוחרת והתקופה הביזנטית: Mary and Michael Whitby (trans.), Chronicon Paschale 284-628, Liverpool 1989 Chronicon Paschale - Volume 1. ed. L. A. Dindorf, Bonn 1832, p. 474; לדיון קצר מאוד, ראו: יורם צפריר, 'התקופה הרומית המאוחרת 70–324 לספירה', בתוך: ארץ ישראל מחורבן בית שני ועד הכיבוש המוסלמי: הממצא הארכאולוגי והאמנותי, כרך ב (עורך: יורם צפריר), הוצאת יד בן צבי, 1984, עמ' 67. שמואל ייבין, מרד בר כוכבא, מוסד ביאליק, ירושלים, 1952, עמ' 186 רבקה פישמן-דוקר, "מרד בר-כוכבא במקורות נוצריים", בתוך: אהרן אופנהיימר, אוריאל רפפורט (עורכים), מרד בר כוכבא – מחקרים חדשים, הוצאת יד יצחק בן-צבי, ירושלים תשמ"ד, עמ' 239.
המאה ה-4 לפנה"ס

המאה ה-4 לפנה"ס היא התקופה שהחלה בשנת 400 לפני הספירה והסתיימה בשנת 301 לפני הספירה. זוהי המאה הרביעית לפני תחילת הספירה הנוצרית. במחצית הראשונה של המאה הייתה פריחה אומנותית ותרבותית במקומות שונים, כשבין הבולטים בהם יוון הקלאסית ואזורים במזרח הרחוק שהושפעו מתפיסת העולם של בודהה. לקראת סוף המאה, מרכז התרבות היוונית עבר אל אלכסנדריה. 387 לפנה"ס: התחולל קרב אלייה בין רומא לממלכה הגאלית. 341 לפנה"ס: פיליפ השני מלך מקדוניה כבש את תרקיה ומדאיג את דמוסטנס התובע פעולה נגדם במאמרו הפיליפי השלישי, ממונה למפקד הצי היווני, וכורת ברית עם אויבי המקדונים: ביזנטיון ותבץ. אתונה מבטלת את הסכמי השלום עם מקדוניה. ניצחון רומא במלחמת הסמניטים הראשונה, והשתלטות על אדמות קמפניה הפוריות ובירתה קפואה. 338 לפנה"ס: קרב כירוניאה – פיליפוס השני, מלך מוקדון משלים את השתלטות מוקדון על יוון, ובכך באה לקיצה התקופה המכונה יוון הקלאסית ומתחילה תקופת יוון ההלניסטית. 334–330 לפנה"ס: כיבוש האימפריה הפרסית על ידי אלכסנדר הגדול. 322 לפנה"ס: ראשיתה של האימפריה המאורית, האימפריה הגדולה הראשונה של דרום אסיה. 310 לפנה"ס: התיעוד הכי מוקדם להשלכת פתק בבקבוק לים למטרות מחקר. 301 לפנה"ס: שליט מצרים תלמי הראשון כובש את ארץ ישראל מידי יורשי אלכסנדר מוקדון. אלכסנדריה 334 לפנה"ס אלכסנדריה אסחטה 329 לפנה"ס צ'ונגצ'ינג 316 לפנה"ס צ'נגדו 316 לפנה"ס סלוניקי 316 לפנה"ס דורה אירופוס אלכסנדר מוקדון – 356 לפנה"ס – 323 לפנה"ס אפיקורוס – 341 לפנה"ס – 270 לפנה"ס אפלטון – 427 לפנה"ס – 347 לפנה"ס אריסטו – 384 לפנה"ס – 322 לפנה"ס אפמינונדס – 418 לפנה"ס – 362 לפנה"ס פרק זה לוקה בחסר. אנא תרמו לוויקיפדיה והשלימו אותו. נכתבו שירים רבים שעתידים להתפרסם באנתולוגיית השירה הסינית, שירי צ'ו (אנ'). אנתולוגיה זו, שהיא האנתולוגיה הקלאסית השנייה שנשמרה מסין, הכילה שירים יותר ליריים ורומנטיים מאלו של האנתולוגיה המוקדמת יותר. מדינת צ'ו הייתה בתקופה זו למרכז תרבות ואמנות במזרח הרחוק. ממצאים ארכאולוגיים מתקופה זו מצביעים על כך שהאמנות בתקופה זו כללה פסלי עץ מצוירים, קישוטי ירקן, חרוזי זכוכית, כלי נגינה וכלי לכה. בתקופה זו נוצר ציור המשי העתיק ביותר שנמצא, נכון לשנת 2008. פריטי האמנות בתקופה זו מתאפיינים בצבעים שחור ואדום, ובסימבולים מיתולוגיים דוגמת עוף החול ודרקון. מדיה וקבצים בנושא המאה ה-4 לפנה"ס בוויקישיתוף Buddhism and Buddhist Art, מוזיאון המטרופוליטן לאמנות היסטוריה של הרפואה, באתר אנציקלופדיה בריטניקה היסטוריה של ההינדואיזם, באתר אנציקלופדיה בריטניקה היסטוריה של אמנות סין, באתר New World Encyclopedia ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
המנון אל סלוודור

ההמנון הלאומי של אל סלוודור (בספרדית: Himno Nacional de El Salvador) נכתב על ידי הגנרל חוסה חואן, ומנגינתו הולחנה על ידי האיטלקי חואן אבארל בשנת 1856. ההמנון אומץ ב-15 בספטמבר 1879, והוכר רשמית ב-11 בדצמבר 1953 על ידי הממשלה. באירועי ספורט וטקסים דיפלומטיים רשמיים נהוג לרוב לנגן את הפזמון של ההמנון בלבד. דגל אל סלוודור סמל אל סלוודור מדיה וקבצים בנושא המנון אל סלוודור בוויקישיתוף
צורב

צורב הוא מכשיר לכתיבת נתונים על תקליטור, המשמש כאמצעי לאחסון נתונים בנפחים שונים, החל מ-650 מגהבייט בתקליטור CD וכלה ב-100 גיגהבייט בצורב בלו ריי. בנוסף לזאת הוא משמש בדרך כלל לקריאת נתונים גם ככונן תקליטורים או ככונן DVD. לעיתים ישנם מכשירים משולבים, שבו יש קורא מהדור הבא עם צורב מדור קודם. הצורב יכול לצרוב דיסק חדש שיהיה העתק לדיסק קיים, וכמו כן לצרוב דיסק חדש שיהיה העתק לתמונת ISO. צורב תקליטורים משתמש בקרן לייזר בעוצמה חזקה יותר לכתיבת נתונים, מאשר קרן הלייזר שמשמשת לקריאת הנתונים. הנתונים הנכתבים על התקליטור הם בינאריים, כלומר סדרה של סימני 1 ו-0. כאשר מגיעה ללייזר הוראה לצרוב "1", עולה הספק קרן הלייזר והיא גורמת לשינוי צבע בנקודה מסוימת על התקליטור וכתם זעיר. כאשר מגיעה ללייזר הוראה לצרוב "0" היא נשארת בהספק נמוך וכך לא משנה את הקטע הזעיר בתקליטור ולא צורבת דבר. הצורבים הראשונים הופיעו בשוק ב-1988, אך הם היו איטיים מאוד ומחירם היה יותר מ-100,000 דולר, לכן רק חברות גדולות היו יכולות להרשות לעצמן לרכוש צורב. עם הזמן צנח מחיר הצורבים וכיום מחירם הוא כ-100 שקלים. צורבי DVD עולים מעט יותר. עקב כך שצורבי תקליטורים משנים את צבע התקליטור ולא יוצרים בו גומות, נוצרה בעיית תאימות בין צורבים וכונני תקליטורים שנוצרו לפני שהצורב הגיע לשוק הביתי. כל הכוננים ונגני ה-DVD למיניהם שיוצרו בשנים האחרונות תומכים כבר בכל סוגי הדיסקים הצרובים. ישנם גם סוגים שונים של צורבים המסוגלים לצרוב סוגים שונים של תקליטורים (צורבי CD, DVD, ועוד). פעילות הצריבה יותר איטית ופחות נוחה לשימוש מאשר העתקת קבצים אל דיסק חיצוני או דיסק און קי מכיוון שהיא כרוכה בהכנות רבות, הגבלות מסוימות, שימוש בתוכנות ייעודיות ואיטיות, ובדיקות שונות כמו למשל בדיקת אימות תקינות הקבצים לאחר צריבתם. בנסיבות מסוימות הצריבה עלולה להיכשל, וכן עלולות להיווצר בעיות תאימות בקריאה של דיסק צרוב במכשירים אחרים. בשנים הראשונות שלאחר הופעת ה-CD הייתה נפוצה תוכנת הצריבה של חברת Smart and Friendly, שגרסה שלה צורפה לצורבים רבים כתוכנת OEM. אחת מתוכנות הצריבה הידועות והנפוצות כיום היא נרו, תוכנה שהחלה דרכה כתוכנת שותפה והפכה בהמשך הדרך להיות מסחרית. בחלונות 95 שהייתה מערכת ההפעלה הראשונה של חלונות שלא נזקקה לתוכנת צריבה חיצונית, שולבה תוכנה לצריבה שהייתה מועדת לתקלות ואטית[דרוש מקור], במערכת ההפעלה חלונות XP שולב מנוע צריבה המבוסס על טכנולוגיה של חברת roxio. סודות הצריבה של חלונות XP, אתר מיקרוסופט
פנטגון

האם התכוונתם ל... מחומש – מצולע בעל חמש צלעות. בניין הפנטגון – הבניין המחומש בו שוכן המטה של משרד ההגנה האמריקאי פנטגון (להקה) – להקת רוק אלטרנטיבי ישראלית פנטגון (אנ') – להקת בנים דרום קוריאנית
קונסטנטינוס (אפיפיור)

קונסטנטינוס (בלטינית: Constantinus; ‏664 – 9 באפריל 715) כיהן תחת כינוי זה כאפיפיור בין 25 במרץ 708 למותו. קונסטנטינוס הוא האפיפיור היחיד שבחר בכינוי זה (מלבדו היה עוד אנטי-אפיפיור שכינה עצמו בשם זה, האנטי-אפיפיור קונסטנטינוס השני), שלו קונוטציות "מזרחיות", והוא שמו של קיסר רומי. קונסטנטינוס נולד בצור (שבלבנון של ימינו). כנראה שכבר בתקופת אגתו הוא היה בעל עמדת מפתח בכנסייה, שכן רשום כי הוא השתתף במשלחתו של אגתו לועידת קונסטנטינופול השלישית. לאחר היבחרו, הוא המשיך את הקו של קודמו בתפקיד, סיסיניוס, ואת זה של אגתו והביע התנגדות למונופיזיטיזם. קונסטנטינוס היה אחד האפיפיורים האחרונים של האפיפיורות הביזנטית. ב-710–711 הוא ביקר בקונסטנטינופול והתפייס עם יוסטיניאנוס השני בנושא ההחלטות של קונסיל טרולו, בניגוד לסירובו של סרגיוס הראשון לכל משא ומתן עם הקיסר. קונסטנטינוס היה למעשה האפיפיור האחרון שביקר בקונסטנטינופול, עד ביקורו של פאולוס השישי באיסטנבול ב-1967. מדיה וקבצים בנושא קונסטנטינוס בוויקישיתוף קונסטנטינוס, באתר אנציקלופדיה בריטניקה (באנגלית)
גותה

גותה (בגרמנית: Gotha) היא העיר החמישית בגודלה במדינת תורינגיה במרכז גרמניה ובירת מחוז גותה. העיר הוזכרה לראשונה בכתבי קרל הגדול תחת השם וילה גותהה (villa gothaha) כלומר מים נקיים. חשיבותה נובעת מהיותה במאה ה-19 בירת הדוכסות של סקסה-קובורג-גותה (אמה ובעלה של ויקטוריה מלכת בריטניה השתייכו לבית מלוכה זה). חשיבות נוספת של עיר זו נובעת מהעובדה שבעיר זו הוקמה המפלגה הסוציאליסטית בגרמניה (SPD) ב-1875 מאיחודן של שתי מפלגות פועלים (נקראה אז SAD). במלחמת העולם השנייה הייתה גותה מרכז תעשיית נשק, ועבדו בה 7,000 אסירים במחנות כפייה. בתקופת פריחתה של העיר ויימאר במאה התשע עשרה מילאה גותה תפקיד חשוב בחקר מדעי הטבע, וכיום שוכנים בעיר המוזיאון לתולדות הטבע ומצפה כוכבים. בעיר שוכנת גם יצרנית כלי תעופה ורכבות חשמליות "גותר וואגונפאבריק". אטרקציות נוספות: טירת פרידנשטיין, אחת מטירות הרנסאנס-בארוק הגדולות בגרמניה, והמגדל המערבי שלה. העיר העתיקה, סביב מתחם ה "האופטמארקט" (השוק הראשי). העיר ה"חדשה" סביב ה נוימארקט (השוק החדש). מדיה וקבצים בנושא גותה בוויקישיתוף אתר האינטרנט הרשמי של גותה גוטה (גרמניה), דף שער בספרייה הלאומית גותה, באתר אנציקלופדיה בריטניקה (באנגלית) myberlin.co.il, גותה - עיר ארמונות הדוכסים. (ארכיון) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
כתף

באנטומיה, כתף היא החיבור בין הגפה העליונה לגו. בעוד שבשימוש יום-יומי, נהוג לקרוא "כתף" לאחד ממפרקי הכתף, נכון יותר להתייחס למערכת שלמה יותר הקרויה חגורת הכתף. לחגורת הכתף אפשרויות תנועה רבות ומורכבות, המהוות את הבסיס התנועתי ליכולת המפותחת של הגפה העליונה, לחוש ולתמרן אובייקטים במרחב. חגורת הכתף כוללת את עצם הבריח, עצם השכם ועצם הזרוע. חגורת הכתף מורכבת משלושה מפרקים, כולם סינוביאלים: מפרק הזרוע (TA: Articulatio humeri; Articulatio glenohumeralis), מפרק שיא הכתף והבריח (Articulatio acromioclavicularis) ומפרק החזה והבריח (Articulatio sternoclavicularis). בין עצם השכם לגו, קיים חיבור נוסף שאיננו מפרק, המאפשר תנועה נוספת (ראו חיבור עצם השכם וכלוב הצלעות). בשימוש היום-יומי בכינוי כתף, מתכוונים, בדרך כלל, למפרק הזרוע. מפרק כדורי המחבר בין בליטה כדורית בקצה העליון של עצם הזרוע לשקע מתאים הקרוי גלנויד (Cavitas glenoidalis scapulae) או החלל הגומתי, בעצם השכם. התאמת הכדור והשקע רופפת יחסית למפרק כדורי אחר (מפרק הירך) ומאפשרת מעטפת תנועה רחבה במיוחד, על חשבון יציבות המפרק. ערך מורחב – מפרק שיא הכתף והבריח מפרק המחבר בין הקצה הצידי של עצם הבריח לשיא הכתף (בליטה גרמית בעצם השכם). מפרק אוכף המחבר בין הקצה התיכוני של עצם הבריח לעצם בית החזה. בתוך המפרק נמצא מעין דיסק מפרקי השומר על יציבות המפרק ועל יכולת ספיגת הזעזועים שלו. מפרק החזה והבריח הוא החיבור הגרמי היחיד של חגורת הכתף לשלד. שני המפרקים האחרונים שונים בתפקודם ממרבית המפרקים ה"קלאסיים" בגוף בכך שהם חסרים שרירים המכוונים ליצור תנועה מסוימת בתוכם. מערכת מורכבת של נקודות משען (חלקן נייחות וחלקן ניידות), כמו עצם הבריח על מפרקיה ועצם השכם הנאכלת בפי קניבלים, מייצרת את הבסיס לתנועה בחגורת הכתף. לחיבור בין עצם השכם לגו תפקיד עיקרי בחגורת הכתף. עצם השכם ממוקמת על חלקו האחורי העליון של כלוב הצלעות. מספר שרירים מחברים בין הגולגולת, כלוב הצלעות, עמוד השדרה והאגן לעצם השכם. הפעלתם המתואמת יוצרת תנועה ומאפשרת יציבות של עצם השכם על כלוב הצלעות. למעשה, כארבעים אחוזים מתנועה מקסימלית של הזרוע ביחס לגוף, מקורם בתנועת עצם השכם על כלוב הצלעות. חוסר תפקוד של חיבור זה, יגרום למגבלה חמורה בתנועת הכתף. אפשר לחלק את שרירי הכתף לשתי קבוצות לפי סדר חיבורם מהמקורב למרוחק: שרירי הגו-שכם ושרירי השכם-זרוע. שרירי הגו-שכם מחוברים לעצם השכם מכל כיווניה, בדרך שמאפשרת: תנועה מעלה של עצם השכם - פעולת שריר הטרפז (חלקו העליון) והשריר מרים השכם תנועה מטה - בעיקר שריר הגב הרחיב תנועה פנימה (לכיוון עמוד השדרה) - שריר הטרפז (חלק אמצעי) והשרירים המעוינים תנועה החוצה - בעיקר שריר המסור הקדמי וגם תנועות סיבוביות של עצם השכם על ידי שילובים שונים של השרירים שנמנו בנוסף לחלקו התחתון של שריר הטרפז. המפרק הכדורי של הזרוע מאפשר תנועה בשלושה מישורים - כיפוף ופשיטה, הרחקה וקירוב וסיבוב חיצוני ופנימי. שריר הדלתא עוטף את מפרק הזרוע מכל צדדיו ונותן לכתף את צורתה העגולה. פעולתו העיקרית היא הרחקת הזרוע וכיפופה. שריר הגב הרחיב, שריר החזה הגדול והשריר העגול הגדול מקרבים את הזרוע ומסובבים אותה פנימה כאשר שריר הגב הרחיב אחראי גם לפשיטה של הזרוע. לשרירים העיקריים הנוספים של השכם-זרוע, ניתן השם מסובבי הכתף (Rotator cuff). מסובבי הכתף מתחברים לזרוע במסה המשתלבת עם קופסית מפרק הזרוע ומהווה חלק ממנה. מסובבי הכתף הם השריר הרום קוצי - מרחיק את הזרוע, השרירים המך קוצי והעגול הקטן - בעיקר סיבוב חיצוני של הזרוע והשריר התת-שכמי המסובב את הזרוע פנימה. אנטומיה - מונחים החלפת מפרק כתף כתף, באתר אנציקלופדיה בריטניקה (באנגלית)
British Steel (אלבום)

British Steel הוא אלבומה השישי של להקת ההבי מטאל ג'ודס פריסט. גרסת רמסטרד לאלבום יצאה בשנת 2001, בה שני שירי בונוס. השיר "Red, White, and Blue", נכתב בשנותיה הראשונות של הלהקה, אך הוקלט ב-1985. שיר הבונוס השני מהופעה חיה של "Grinder", הוקלט ב-1984 בלוס אנג'לס במהלך סיבוב ההופעות של Defenders of the Faith. ב-2009 ג'ודס פריסט הוציאה את גרסת יום-ההולדת ה-30 לאלבום, בה הלהקה מנגנת את האלבום במלואו בהופעה חיה בפעם הראשונה. כל השירים נכתבו על ידי רוב הלפורד, ק. ק. דאונינג וגלן טיפטון. Rapid Fire ‏ (4:08) Metal Gods ‏ (4:00) Breaking the Law‏ (2:35) Grinder‏ (3:58) United ‏ (3:35) You Don't Have to Be Old to Be Wise ‏ (5:04) Living After Midnight‏ (3:31) The Rage‏ (4:44) Steeler‏ (4:30) Red, White & Blue ‏ (3:42) Grinder (הופעה חיה) ‏ (4:49) רוב הלפורד - שירה ק. ק. דאונינג - גיטרות, שירת רקע גלן טיפטון - גיטרות, קלידים, שירת רקע אייאן היל - בס, שירת רקע דייב הולנד - תופים מידע על האלבום British Steel באתר MusicBrainz מידע על האלבום British Steel באתר AllMusic האלבום British Steel באתר Discogs האלבום British Steel באתר ספוטיפיי
הרי ההארץ

הרי הָארץ (בגרמנית: Harz) הם רכס הרים בגרמניה במדינות סקסוניה התחתונה, תורינגיה וסקסוניה אנהלט. נכללים בהם ההרים הגבוהים ביותר בצפון גרמניה, בהם פסגת הברוקן, המתנשאת לגובה של 1,141 מטר. אורכם 110 קילומטר, ורוחבם בין 30 ל-40 קילומטר. בחלקם המזרחי (Unterharz) גובהם סביב 400 מטר, ואילו בחלק המערבי (Oberharz) סביב 800 מטר. הערים לרגלי ההרים, בהן גוסלאר, ורניגרודה וקוודלינבורג, מהוות אזורי תיירות ונופש פופולריים. באזור נוצרו אגדות רבות על מכשפות וגמדים כפי שהן מוכרות בעולם המערבי. שרשרת ההרים נוצרה במהלך תקופת הקרבון תוך כדי התאחות היבשות כדי ליצור את יבשת-העל פנגיאה באורוגנזה הקרויה על שם הרים אלו: הקימוט ההרציני. באותה עת נוצרו גם הרי האפלצ'ים. מערכת ניהול המים בהרי ההארץ מדיה וקבצים בנושא הרי ההארץ בוויקישיתוף הרי ההארץ, באתר אנציקלופדיה בריטניקה (באנגלית) מאיר בלייך, ‏טיול חורפי אל הרי ההרץ - בין יערות מושלגים ועיירות צבעוניות, באתר GoTravel ערך זה הוא קצרמר בנושא גאוגרפיה של גרמניה ובנושא הרים. אתם מוזמנים לתרום לוויקיפדיה ולהרחיב אותו.